
Către,

BIROUL PERMANENT AL

 CAMEREI DEPUTAŢILOR


Vă înaintăm, alăturat, raportul asupra propunerii legislative privind schimbarea denumirii satului Răcarii de Jos, comuna Brădeşti, judeţul Dolj, în Răcari, trimisă comisiei în vederea unei examinării pe fond, cu adresa nr.     Plx 212/2017, din 26 iunie 2017.
VICEPREŞEDINTE,

ION CĂLIN
Comisia pentru administraţie publică şi amenajarea teritoriului 

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro

	Bucureşti,
	13.09.2017

	4c-6/248


R A P O R T    

asupra propunerii legislative privind schimbarea denumirii satului Răcarii de Jos, 
comuna Brădeşti, judeţul Dolj, în Răcari

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică şi amenajarea teritoriului a fost sesizată, prin adresa nr. Plx 212/2017 din 26 iunie 2017, cu dezbaterea pe fond, a propunerii legislative privind schimbarea denumirii satului Răcarii de Jos, comuna Brădeşti, judeţul Dolj, în Răcari, înregistrată la Comisia pentru administrație publică și amenajarea teritoriului cu nr.4c-6/248/27.06.2017.

Camera Deputaţilor este prima Cameră sesizată potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.
La întocmirea prezentului raport Comisia a avut în vedere:

- avizul favorabil al Consiliului Legislativ (nr.466/15.06.2017)
- avizul favorabil al Comisiei juridice, de disciplină și imunități (nr.4c-11/684/27.06.2017)

- punctul de vedere favorabil al Guvernului (nr.1060/DPSG/21.07.2017)

Propunerea legislativă are ca obiect de reglementare schimbarea denumirii satului Răcarii de Jos, comuna Brădești, județul Dolj, în Răcari.

Potrivit prevederilor art.61 din Regulamentul Camerei Deputaţilor, republicat, comisia a examinat propunerea legislativă în şedinţa din data de 13 septembrie 2017.

La lucrările comisiei au fost prezenţi 22 deputaţi, din totalul de 23 membri ai comisiei.

La dezbaterile care au avut loc, a participat, în conformitate cu prevederile art.55 din Regulamentul Camerei Deputaţilor, republicat, doamna Sirma Caraman - secretar de stat în cadrul Ministerului Dezvoltării Regionale, Administrației Publice și Fondurilor Europene.


În urma examinării inițiativei legislative și a opiniilor exprimate de către membrii Comisiei, s-a hotărât cu unanimitate voturi, adoptarea propunerii legislative privind schimbarea denumirii satului Răcarii de Jos, comuna Brădeşti, judeţul Dolj, în Răcari, cu amendamentele admise prezentate în Anexa ce face parte integrantă din prezentul raport.

În raport cu obiectul şi conţinutul reglementării, propunerea legislativă face parte din categoria legilor organice.
	VICEPREŞEDINTE,
	SECRETAR,

	ION CĂLIN
	ANGELICA FĂDOR


  Șef serviciu, Sofia Chelaru

Consilier, Roxana Feraru
ANEXĂ
AMENDAMENTE ADMISE
	Nr. crt.
	Text propunere legislativă
	Text amendamente propuse
(autorul amendamentului)
	Motivare amendamente propuse

	1.
	LEGE

privind schimbarea denumirii satului Răcarii de Jos, comuna Brădești, județul Dolj, în Răcari

	Nemodificat
	

	2.
	
Art.1. - Denumirea satului Răcarii de Jos din componența componenței Brădești, județul Dolj, se schimbă în Răcari.

	
Art.1. - Denumirea satului Răcarii de Jos din componența comunei Brădești, județul Dolj, se schimbă în Răcari.
(Autor: Comisia pentru administrație publică și amenajarea  teritoriului)

	Pentru respectarea normelor de tehnică legislativă și pentru rigoarea redactării.

	3.
	
Art.2. - Anexa la Legea nr.2/1968 privind organizarea administrativă a teritoriului României, republicată în Buletinul Oficial al României, Patea I, nr.54-55 din iulie 1981, cu modificările ulterioare, se modifică în mod corespunzător.
	
Art.2. - Anexa la Legea nr.2/1968 privind organizarea administrativă a teritoriului României, republicată în Buletinul Oficial al României, Patea I, nr.54-55 din 27  iulie 1981, cu modificările ulterioare, se modifică în mod corespunzător.

(Autor: Comisia pentru administrație publică și amenajarea  teritoriului)

	Pentru respectarea normelor de tehnică legislativă și pentru rigoarea redactării.


1/4
PAGE  
3/4

[image: image2.png]